kalixlouiis/myanmar-wikipedia-corpus huggingface dataset:
တံတားကို ၁၉၉၉ ခုနှစ်တွင် တည်ဆောက်ပြီးစီးခဲ့ပြီး ထိုအချိန်က နိုင်ငံတွင် အရှည်ဆုံးတံတားဖြစ်ခဲ့သည်။
ဝက်တီဂမဘူတာ () သည် သီရိလင်္ကာနိုင်ငံ၊ မတလီရထားလမ်းကြောင်းတွင် တည်ရှိသည့် ဘူတာတစ်ခု ဖြစ်သည်။
ကိုလံဘိုခံတပ်ဘူတာမှ ၆၂ ခုမြောက်ဘူတာဖြစ်သည်။
ဤဘူတာသည် အလယ်ပိုင်းစီရင်စု၊ ကန်ဒီခရိုင်တွင် တည်ရှိသည်။
ကိုလံဘိုခံတပ်ဘူတာမှ ၁၃၃ ကီလိုမီတာ (၈၃ မိုင်) အကွာတွင် တည်ရှိပြီး ကန်တီဘူတာမှ ၁၈.၂ ကီလိုမီတာ (၁၁ မိုင်) အကွာတွင် တည်ရှိသည်။
ကန်ဒီမှ မတလီသို့ ရထားလမ်းခွဲတစ်ခု ဖောက်လုပ်ပြီးနောက် ၁၈၈၀ ခုနှစ် အောက်တိုဘာလ ၁၄ ရက်တွင် ဤဘူတာကို ဖွင့်လှစ်ခဲ့သည်။
ဤဘူတာကို မူလက ထိုဒေသရှိ လက်ဖက်နှင့် ကိုကိုးသီး စိုက်ပျိုးရေးတိုးတက်မှုအတွက် ဖွင့်လှစ်ခဲ့ခြင်း ဖြစ်သည်။
၁၉၀၀ ခုနှစ် အစောပိုင်းတွင် ကိုကိုးစေ့ ၁၀၀၀ တန် (၂၂၀၀၀၀၀ ပေါင်) နှင့် လက်ဖက် ၃၆၃၀ တန် (၈၀၀၀၀၀၀ ပေါင်) ထွက်ရှိခဲ့ကာ ဤဘူတာမှတစ်ဆင့် သယ်ဆောင်ခဲ့ကြသည်။
တည်နေရာ ဝက်တီဂမဘူတာသည် B369 (Pitiyagedera - Wattegama - Iriyagastenne) လမ်းပေါ်တွင် တည်ရှိပြီး တမလီမြို့၏ တောင်ဘက် ၁၅၁ ကီလိုမီတာခန့် (၉၄ မိုင်) အကွာတွင် တည်ရှိသည်။
ဝီးရဝီလလေဆိပ် (; ) သည် သီရိလင်္ကာနိုင်ငံ၊ ဟမ်ဘန်တိုတာခရိုင်၊ ဝီးရဝီလမြို့တွင် တည်ရှိသည့် ပြည်တွင်းလေဆိပ်တစ်ခု ဖြစ်သည်။
ဤလေဆိပ်သည် အသစ်တည်ဆောက်ထားသည့် Mattala Rajapaksa အပြည်ပြည်ဆိုင်ရာလေဆိပ်၏ အရှေ့တောင်ဘက် ၁၃ ကီလိုမီတာ (၈ မိုင်) အကွာတွင် တည်ရှိသည်။
အပြည်ပြည်ဆိုင်ရာလေဆိပ် စီမံကိန်း ဤလေဆိပ်သည် အပြည်ပြည်ဆိုင်ရာလေဆိပ်တစ်ခုအဖြစ် ပြောင်းလဲရန် အကောင်းဆုံးနေရာတစ်ခု ဖြစ်သည်။
စီမံကိန်းသည် နောက်ပိုင်းတွင် ရှုပ်ထွေးမှုများ ဖြစ်ပေါ်ခဲ့ပြီး မတ်တလာသို့ ပြောင်းရွှေ့ခဲ့ကာ Mattala Rajapaksa အပြည်ပြည်ဆိုင်ရာလေဆိပ်ဟူသည့်အမည်ဖြင့် ၂၀၁၃ ခုနှစ်အစောပိုင်းတွင် ဖွင့်လှစ်ခဲ့သည်။
လေကြောင်းလိုင်းနှင့် ဆိုက်ရောက်ရာ ကိုးကား ကဏ္ဍ:သီရိလင်္ကာနိုင်ငံရှိ လေဆိပ်များ။
ဗာရုဂယ်တံတား သည် သီရိလင်္ကာနိုင်ငံအရှေ့ပိုင်း၊ ဗာရုဂယ်အရုမြစ်ကို ဖြတ်သန်းဖောက်လုပ်ထားသည့် တံတားတစ်စင်း ဖြစ်သည်။
အရှည် ၁၀၅ မီတာ (၃၄၄ ပေ) ရှည်သည်။
ကုန်ကျစားရိတ် ရူပီ ၂၅၀ သန်း (အမေရိကန်ဒေါ်လာ ၂.၃ သန်း) ရီခဲ့သည်။
ပြင်သစ်ဖွံ့ဖြိုးရေးအေဂျင်စီ၏ တထင်ကွန်မလီးပူးပေါင်းဆောင်ရွက်ရေးစီမံကိန်းနှင့် သီရိလင်္ကာအစိုးရ၏ Kilakku Vasantham (အရှေ့ပိုင်းဖွံ့ဖြိုးရေး) အစီအစဉ်များမှ အသေးစားချေးငွေဖြင့် တည်ဆောက်ထားခြင်း ဖြစ်သည်။
The bridge is part of the A15 Batticaloa-Trincomalee highway. တံတာသည် A15 ဘတ်တိကလိုအာ - ထရင်ကွန်မလီးလမ်းမကြီးပေါ်တွင်တည်ရှိသည်။
တံတားတည်ဆောက်လိုက်သည့်အတွက် လူများနှင့် စက်ပစ္စည်းများကို ဖယ်ရီလှေများဖြင့် ဖြတ်သန်းကူးရခြင်းကို ဖယ်ရှားပေးနိုင်ခဲ့သည်။
မဒုလမ်းဘူတာ ( Maṭu ṟōṭ toṭaruntu nilaiyam) () သည် သီရိလင်္ကာနိုင်ငံမြောက်ပိုင်း၊ မဒုမြို့တွင်တည်ရှိသည့် ဘူတာတစ်ခု ဖြစ်သည်။
ရိုကန်ကတ်သလစ်ကျောင်းတော် Shrine of Our Lady Madhu သို့ ဝတ်ပြုလာရောက်လည်ပတ်သူများ စီးနင်းကြသည်။
သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ထိန်းချုပ်ထားသည်။
မန်နာရထားလိုင်းပေါ်ရှိ ဘူတာတစ်ခုဖြစ်ကာ မန်နာကျွန်းနှင့် ကိုလံဘိုမြို့ကို ချိတ်ဆက်ပေးထားသည်။
ပြည်တွင်းစစ်ဖြစ်ပွားနေသည့်အတွက် ဤဘူတာသည် ၁၉၉၀ မှ ၂၀၁၃ အထိ အလုပ်လုပ်ဆောင်မှု မရှိပေ။
မန်နာရထားလမ်းရှိ Medawachchiya ဘူတာနှင့် နှင့် မဒုလမ်းဘူတာအကြား လမ်းပိုင်းကို ၂၀၁၃ ခုနှစ်၊ မေလ ၁၄ ရက်နေ့တွင် ပြန်လည်ဖွင့်လှစ်ခဲ့သည်။
မြန်မာ့ဒဏ္ဍာရီပုံပြင်များတွင် သာမန်မဟုတ်ထူးခြားသည့် သတ္တဝါများကို တွေ့ရှိရသည်။
အချို့သတ္တဝါများမှာ လူ့အသွင်တစ်ပိုင်းတစ ရှိတတ်ကြသည်။
အချို့မှာမူ လူ့အသွင်ကိုဖန်ဆင်းနိုင်ကြသည်။
Mythical Creatures in Burmese Folklore, Jataka tales, History of Burma, Yama Zatdaw, Ramayana, Asura (Buddhism), Rakshasa, Garuda. (2011), 108 pag. ရွှေသွေးဂျာနယ်မှ ရေးဆွဲထားသော ဗုဒ္ဓဇာတ်တော်များတွင် ထိုကဲ့သို့သောသတ္တဝါများကို တွေ့ရှိရသည်။
လူသိအများဆုံးသတ္တဝါမှာ ဘီလူးဖြစ်သည်။
thumbnail|right|ဘီလူးဖိုနှင့်ဘီလူးမပန်းချီ thumbnail|right|သမန်းကျားပန်းချီ သတ္တဝါများ အောက်ပါတို့မှ မြန်မာ့ဒဏ္ဍာရီပုံပြင်များမှ တွေ့ရှိရသော သတ္တဝါများဖြစ်ကြသည်။
အခြားဘုံမှသတ္တဝါများ အသူရကာယ် – အပါယ်လေးပါးအနက် တစ်ပါးဖြစ်သော ပြိတ္တာတစ်မျိုး။
(အသူရာ(တာဝတိံသာနတ်တို့၏ပြိုင်ဘက်နှင့်မတူ) အသူရကာယ်သည် (နတ်ပြိတ္တာ) တို့၏ အပေါင်းအစုဟု အနက်ရသည်။
)Pali-English Dictionary, A P Buddhadatta Mahathera and Vipassana Research Institute.မြန်မာ-မြန်မာ အဘိဓာန်၊ မြန်မာစာအဖွဲ့ ဘီလူး – ဇာတ်၊ ဒဏ္ဍာရီများတွင် ဖော်ပြလေ့ရှိသော၊ အစွယ်အမွှေးပါသော၊ လူနှင့်ဆင်တူသော၊ ကြီးမားကြမ်းကြုတ်သောသတ္တဝါ ပန်းကိုက်ဘီလူး – ကြီးမားဖြောင့်တန်းသောအစွယ်ရှိ၍ လူတို့ကိုစားလေ့ရှိသော ဘီလူမျိုး ပန်းဆွဲဘီလူး – ကြီးမားကောက်ကွေ့သော အစွယ်ရှိ၍ ပန်းသို့မဟုတ်သစ်သီးတို့ကို စားလေ့ရှိသောဘီလူမျိုး နတ်စိမ်း – အသေဆိုးနှင့် သေပြီးနောက်ဖြစ်‌သော နတ်တစ်မျိုး ဥစ္စာစောင့် – ဥစ္စာပစ္စည်းစွဲလမ်းစိတ်ဖြင့် သေလွန်ပြီးနောက် ထိုဥစ္စာပစ္စည်းကို စောင့်နေရသော နာနာဘာဝမျိုး သိုက်နန်းရှင် – ရာတနာသိုက်ကို စောင့်ရသော ဥစ္စာစောင့်မျိုး ပြိတ္တာ – သရဲ၊ တစ္တေ၊ မှင်စာစသော နာနာဘာဝမျိုး (အပါယ်လေးဘုံသတ္တဝါအနက် တစ်မျိုးဖြစ်သည်) စုန်း – ပြုစားတတ်သည်ဆိုသော လောကီအတတ်ပညာသည် သရဲ – မကောင်းဆိုးဝါးကောင်တစ်မျိုး ယမမင်း – ငရဲပြည်ကို အစိုးရသောသူ ယက္ခ – သစ်ပင်၌ရှိသောနတ်တစ်မျိုး၊ နတ်ဘီလူးတစ်မျိုး ဇော်ဂျီ – ဆေးဝါးမန္တရားအတတ်၊ မြေလျှိုးမိုးပျံအတတ် စသည်ကျွမ်းကျင်သူ ငှက်များ ဂဠုန် – ငှက်တို့၏မင်း၊ နဂါးတို့၏ရန်သူဖြစ်သော ငှက်ကြီး ဟင်္သာ – ရေအိုင်တွင်နေထိုင်ကျက်စားတတ်သော ဝမ်းဘဲမျိုးဝင် ငှက်တစ်မျိုး (မွန်လူမျိုးတို့၏ အထွတ်အမြတ်ထားရာဖြစ်သော ငှက်လည်းဖြစ်သည်) ကရဝိတ်ငှက် – သာသောအသံရှိသည့် ငှက်တစ်မျိုး တွားသွားသတ္တဝါများ မကန်း – ဆူးရှိသော ကိုယ်ခွံအထပ်ထပ်နှင့် လက်မကြီးနှစ်ခု၊ လက်ခြောက်ဖက်၊ အမြှီးပါရှိသည့် ပင်လယ်သတ္တဝါတစ်မျိုး နဂါး – ကျမ်းဂန်လာမြွေကြီးတစ်မျိုး ငမိုးရိပ် – မင်းနန္ဒာနှင့်ရှင်မွှေးလွန်း ဒဏ္ဍာရီလာ မိကျောင်း၏အမည် နို့တိုက်သတ္တဝါများ ကျွတ် – စိုစွတ်သောအရပ်တွင်နေ၍ တွယ်ကပ်သွေးစုတ်တတ်သေ ကျောရိုးမဲ့ ကောင်ငယ်တစ်မျိုး စာမရီ – မွှေးရှည်နွားတစ်မျိုး သမန်းကျား – လူမှကျားအဖြစ်ပြောင်းလဲသော မိစ္ဆာအတတ်တစ်မျိုး ပင့်ကူများ ပင်းတယပင့်ကူ – ပင်းတယမြို့၌ မင်းသမီး ၇ ဦးကို ဖမ်းခေါ်သွားခဲ့သော ပင့်ကူကြီး ပေါင်းစပ်သတ္တဝါများ ဗျာလ – ရခိုင်ဒဏ္ဍာရီ၏ နဝရူပသတ္တဝါပုစံ ကိန္နရာ (ထီး)၊ ကိန္နရီ (မ) – မြင်း၏မျက်နှာနှင့်တူသော မျက်နှာရှိ၍ လူနှင့်တူသော ကိုယ်လက်အင်္ဂါရှိသောသတ္တဝါ မနုဿီဟ – လူမျက်နှာတစ်ခုနှင့် ခြင်္သေ့ကိုယ်နှစ်ခွပါရှိသော သတ္တဝါ နဝရူပ – သတ္တဝါ ၉ မျိုး၏ ရုပ်အဆင်းရှိသော သတ္တဝါ ပဉ္စရူပ – သတ္တဝါ ၅ မျိုး၏ ရုပ်အဆင်းရှိသော သတ္တဝါ ကိုးကားချက် Htin Aung, Maung Folk Elements in Burmese Buddhism. London, New York: Oxford University Press, 1962. ပြင်ပလင့်ခ်များ All things Burmese Mythical Creatures Mythical creatures of Myanmar Folk-Elements in Burmese Buddhism ကဏ္ဍ: မြန်မာ့ဒဏ္ဍာရီများ ကဏ္ဍ: ဒဏ္ဍာရီလာသတ္တဝါများ။
ဆွေဝင်း (၁၉၇၈ ဖွား) သည် မြန်မာနိုင်ငံရှိ သတင်းမီဒီယာသမားတစ်ဦး ဖြစ်သည်။
သူသည် လက်ရှိတွင် မြန်မာနောင်း သတင်းဝန်ဆောင်မှု၏ အယ်ဒီတာချုပ်နှင့် အဓိကတာဝန်ရှိသူ ဖြစ်သည်။
အစောပိုင်းဘဝနှင့် ပညာရေး ဆွေဝင်းကို ၁၉၇၈ ခုနှစ်တွင် ရန်ကုန်မြို့တွင် ဆင်းရဲသည့်မိသားစုတစ်ခုမှ ဖွားမြင်ခဲ့သည်။
၁၉၉၈ ခုနှစ်တွင် စစ်အာဏာသိမ်းမှုကို ကျောင်းသားများဆန့်ကျင်ဆန္ဒပြရာတွင် ပါဝင်ခဲ့ပြီး သူသည် တက္ကသိုလ်ကျောင်းသားတစ်ယောက်အနေဖြင့် ဖမ်းဆီးခြင်း ခံခဲ့ရသည်။
၂၁ နှစ်ကြာ ထောင်ဒဏ်ကျခံခဲ့ရသည်။
၂၀၀၅ ခုနှစ်တွင် အထွေထွေလွတ်ငြိမ်းချမ်းသာခွင့်ဖြင့် လွတ်မြောက်လာခဲ့သည်။
သူသည် ထောင်ကျနေစဉ်အတွင်း၌ မေတ္တာတရားပွားများခြင်းကို လေ့ကျင့်လုပ်ဆောင်ခဲ့သည်။
နောက်ပိုင်းတွင် သူသည် ဆရာကြီး ဦးဂိုအင်ကာ၏ တရားစင်တာတွင် တရားလေ့ကျင့်မှုများ လုပ်ဆောင်ခဲ့သည်။
https://www.insightmyanmar.org/complete-shows/2020/4/16/episode-8-swe-win အလုပ်အကိုင် သူသည် ထောင်မှလွတ်လာပြီးနောက်တွင် ဂျာနယ်လစ်ပညာရပ်ကို လေ့လာသင်ယူခဲ့သည်။
အွန်လိုင်းဘွဲ့ကြိုပရိုဂရမ်နှင့် မဟာဒီဂရီများကို ၂၀၀၉ ခုနှစ်တွင် ဟောင်ကောင်တက္ကသိုလ်မှ ဂျာနယ်လစ်ပညာရပ်ဖြင့် ပြီးမြောက်ခဲ့သည်။
သူသည် ဧရာဝတီသတင်းစာတွင် အလုပ်လုပ်ကိုင်ခဲ့ပြီး နောက်ဆုံးတွင် အကြီးတန်းသတင်းထောက်တစ်ဦး ဖြစ်လာခဲ့သည်။
၂၀၁၁ - ၂၀၁၅ မြန်မာ့နိုင်ငံရေး ပြုပြင်ပြောင်းလဲကာလအတွင်း သူသည် ရန်ကုန်သို့ ပြန်လာခဲ့သည်။
သူသည် Al Jazeera and New York Times အတွက် အလွတ်တန်းအဖြစ် သတင်းများ ရယူပေးခဲ့သည်။
ထို့အပြင် ကိုယ်ပိုင်ငွေကြေးဖြင့် အင်တာနက်သတင်းဝန်ဆောင်မှုတစ်ခုကိုလည်း ကာလတိုအဖြစ် လုပ်ဆောင်ခဲ့သေးသည်။
၂၀၁၅ ခုနှစ်တွင် ဆွေဝင်းသည် မြန်မာနောင်း သတင်းဝန်ဆောင်မှုကို သွန်ဆွန်ရိုက်တာဖောင်းဒေးရှင်း၏ ပံ့ပိုးမှုဖြင့် ပူးတွဲတည်ထောင်ခဲ့သည်။
သူသည် ရန်ကုန်မြို့ရှိ အပ်ချုပ်ဆိုင်တစ်ခုမှ အလုပ်ရှင်က ဆယ်ကျောက်သက် အိမ်ဖော်အလုပ်သမားနှစ်ဦးကို အကြမ်းဖက်သည်ကို စုံစမ်းဖော်ထုတ်ခဲ့သဖြင့် ၂၀၁၆ ခုနှစ် စက်တင်ဘာလတွင် မြန်မာနိုင်ငံပြန်ကြားရေးဝန်ကြီးဌာနက သမ္မတ၏ ဂုဏ်ပြုမှတ်တမ်း ပေးအပ်ခဲ့သည်။
ဆွေဝင်း၏ ဦးဆောင်မှုဖြင့် ၂၀၁၇ ခုနှစ် ဦးကိုနီချောင်းမြောင်းအပစ်ခံရမှုကို စုံစမ်းဖော်ထုတ်ခဲ့သည်။
၂၀၁၇ ခုနှစ်တွင် သူသည်လည်း စမ်းချောင်းမြို့ရှိ သူ၏ အိမ်သို့အပြန်တွင် တိုက်ခိုက်ခြင်း ခံခဲ့ရသည်။
၂၀၁၇ ခုနှစ်မတ်လတွင် မူဆလင်ဆန့်ကျင်ရေးဝါဒီရဟန်းဖြစ်သည့် ဦးဝီရသူကို ဖေ့ဘွတ်တွင် ဝေဖန်ရေးသားခဲ့သဖြင့် မြန်မာဆက်သွယ်ရေးဥပဒေ ၆၆ (ဃ) ဖြင့် ထိန်းသိမ်းဒဏ်ရိုက်ခြင်း ခံခဲ့ရသည်။
သူ့အား ၂၀၁၇ ခုနှစ်၊ ဇူလိုင်လ ၃၀ နေ့တွင် မန္တလေး၌ စတင်ကာထိန်းသိမ်းခဲ့သည်။
ဆွေဝင်းသည် တရားလိုသက်သေဘက်မှ ထိန်းသိမ်းမှုအတွက် ထပ်ခါတလဲလဲ အကြောင်းပြသမှုမပေးနိုင်သည့်အတွက် အမှုအား လွှတ်ပေးရန် တောင်းဆိုခဲ့သည်။
၂၀၁၉ ခုနှစ်၊ ဇူလိုင်လ ၂ ရက်နေ့တွင် အမှုအား လွှတ်ပေးခဲ့သည်။
၂၀၁၉ ခုနှစ် ဩဂုတ်လတွင် ဆွေဝင်းသည် မြန်မာနိုင်ငံတွင် ဂျာနယ်လစ်အရည်အသွေးပြည့်ဝစွာဖြင့် သူ၏ ခေါင်းဆောင်မှုအတွက် ထင်ရှားသည့်ခေါင်းဆောင်မှုဖြင့် Ramon Magsaysay Award ကို ရရှိခဲ့သည်။
သူသည် ဆုပေးမှုသမိုင်းတစ်လျှောက် အသက်အငယ်ဆုံးဆုရရှိသူ ဖြစ်ခဲ့သည်။
၂၀၁၉ ခုနှစ်၊ ဒီဇင်ဘာလ ၃၁ ရက်နေ့တွင် ဂွမြို့နယ်တွင် ခရီးသွားနေစဉ် ရည်ရွယ်ချက်ရှိရှိ တိုက်ခိုက်ခြင်း ခံခဲ့ရပြီး သေနတ်ဒဏ်ရာဖြင့် လွတ်မြောက်ခဲ့သည်။
၂၀၂၀ ခုနှစ်၊ ဒီဇင်ဘာလအချိန်အထိ တိုက်ခိုက်သူများကို ဖော်ထုတ်နိုင်ခြင်း မရှိသေးပဲ အစိုးရ၏တရားဝင်စုံစမ်းဖော်ထုတ်မှုများကိုလည်း အများသိရှိအောင် ဖော်ထုတ်ပြသမှုမရှိပေ။
ဝိဒယလင်္ကာရပရိဝေန သည် သီရိလင်္ကာနိုင်ငံတွင် တည်ရှိသည့် အကြီးဆုံးသော ဗုဒ္ဓဘာသာ ပရိဝေနတစ်ခု ဖြစ်သည်။
နှစ်ပေါင်း ၁၅၀ နီးပါး သက်တမ်းရှိပြီးဖြစ်သည်။
ပရိဝေန၏ ဦးဆောင်ဦးရွက်ပြုမှုဖြင့် ဒေသတွင် ကျောင်းပေါင်းများစွာကို ဖွင့်လှစ်ခဲ့သည်။
ထိုကျောင်းများထဲတါင် သီရိဓမ္မလောကကောလိပ်သည်လည်း တစ်ခုအပါအဝင်ဖြစ်သည်။
ဝိဒယလင်္ကာရပရိဝေနကို ၁၈၇၅ ခုနှစ် နိုဝင်ဘာလ ၁ ရက်နေ့တွင် ရဟန်းတော် Ratmalane Sri Dharmaloka Thera က တည်ထောင်ခဲ့သည်။
၁၉၇၈ ခုနှစ်တွင် ဤပရိဝေနသည် Kelaniya တက္ကသိုလ် ဖြစ်လာခဲ့သည်။
ကမ္ဘာမြို့တော်စင်တာ သည် သီရိလင်္ကာနိုင်ငံ၊ ကိုလံဘိုမြို့တွင် တည်ဆောက်မည့် မိုးမျှော်တိုက်တစ်ခု ဖြစ်သည်။
သီရိလင်္ကာရင်းနှီးမြှုပ်နှံမှုအဖွဲ့ဥက္ကဋ္ဌ၊ Upul Jayasooriya, WCC ဥက္ကဋ္ဌ, Ahmed Moulana, နှင့် အခြားတာဝန်ရှိသူများက အထပ် ၁၁၇ ထပ်ပါဝင်ပြီး လျာထားသည့်အမြင့်မှာ ၆၂၅ မီတာ (၂၀၅၁ ပေ) ရှိသည့် အဆောက်အဦးတည်ဆောက်ရန် သဘောတူညီခဲ့ကြသည်။
သို့သော် သီရိလင်္ကာရင်းနှီးမြှုပ်နှံမှုအဖွဲ့က ဤအဆောက်အဦအား တည်ဆောက်မည်ဆိုပါက စည်းမျဉ်းများဖြင့် လိုက်နာရမည်ဖြစ်ပြီး ရင်းနှီးမြှုပ်နှံသူသည် ယုံကြည်ရသည့် မှတ်တမ်းများရှိမှုကို ပြသရန်နှင့် ၂၀၁၇ ခုနှစ် ဒီဇင်ဘာလအကုန်မတိုင်မီ အမေရိကန်ဒေါ်လာ သန်း ၂၀၀ ပြသရန် လိုအပ်မည် ဖြစ်သည်။
ထို့ကြောင့် ထိုသဘောတူညီချက်သည် ပျက်ပြယ်သွားခဲ့ရသည်။
အခြားနောက်ထပ် စီစဉ်ထားသည့် မိုးမျှော်တိုက်စီမံကန်းတွင် လူနေခန်း ၁၂၀၀၊ ဟိုတန်းခန် ၂၀၀၀၊ လက်လီရောင်းမည့်အခန်း ၃၀၀၀၊ အစီး ၅၀၀၀ ဆံ ကားပါကင်၊ ရေကူးကန် ၂၀၊ နှစ်ထပ်ဓာတ်လှေကားများ၊ ဟယ်လီကော်ပတာရပ်နားထွက်ခွာရာနေရာတစ်ခု၊ ရှုခင်းကြည့်ရှုရန်နေရာနှင့် သီရိလင်္ကာတွင် ပထမဆုံးဖြစ်လာမည့် Michelin ကြယ်အဆင့်စားသောက်ဆိုင်ပါဝင်မည် ဖြစ်သည်။
မဒိဝေလအိမ်ရာ သည် သီရိလင်္ကာနိုင်ငံ၊ Sri Jayawardenepura ကော့တီမြို့၊ မဒိဝေလေဆင်ခြေဖုံးအရပ်တွင် တည်ရှိသည်။
သီရိလင်္ကာပါလီမန်က ပိုင်ဆိုင်ပြီး သီရိလင်္ကာပြင်ပမှ ပါလီမန်အဖွဲ့ဝင်များနေထိုင်ရန်အတွက် ထိန်းသိမ်းထားသည်။
၁၉၈၀ ခုနှစ် မတိုင်ခင်အထိ ကျွန်းပေါ်ရှိ ဝေးလံသည့်ဒေသများမှ ပါလီမန်အဖွဲ့ဝင်များသည် ကိုလံဘိုမြို့လယ်ရှိ Srawasthi Mandiraya တွင် တည်းခိုနေထိုင်ကြရသည်။
မဒိဝေလအိမ်ရာကို တည်ဆောက်ပြီးစီးသည့်အခါ ပါလီမန်အဖွဲ့ဝင်များအတွက် အိမ်ရာ ၁၂၀ နှင့် လုပ်ငန်းချိန်ဖြစ်နေသည့်အချိန်တွင် သူတို့၏ မိသားစုဝင်များသည် နေထိုင်နိုင်ကြသည်။
၁၉၉၄ ခုနှစ်တွင် တည်ဆောက်ပြီးစီးခဲ့သည်။
၂၀၁၄ ခုနှစ်တွင် အစိုးရသည် Thalapathpitiya ရှိ Sri Jayewardenepura သင်ကြားရေးဆေးရုံအနီးရှိ ၁.၀ ဟက်တာ (၂.၅ ဧက) ကျယ်သည့်မြေပေါ်တွင် မြင့်မားသည့် အထပ်မြင့်အဆောက်အဦကို တည်ဆောက်ရန် ဆုံးဖြတ်ခဲ့သည်။
ကုန်ကျစရိသည့် ရူပီ ၆ ဘီလီယံ ရှိမည်ဖြစ်ကာ အိုမင်းနေပြီဖြစ်သည့် မဒိဝေလအိမ်ရာနေရာတွင် အစားထိုးမည်ဖြစ်သည်။
ဗဗုနိယလေဆိပ် (; ) သည် သီရိလင်္ကာနိုင်ငံမြောက်ပိုင်း၊ ဗဗုနိယမြို့ရှိ ပြည်တွင်းလေဆိပ်တစ်ခုဖြစ်ပြီး သီရိလင်္ကာလေတပ်၏ အခြေစိုက်ရာလေဆိပ်လည်း ဖြစ်သည်။
ဗဗုနိယမြို့လယ်တောင်ဘက် ၁.၄ ကီလိုမီတာ (၀.၈၇ မိုင်) အကွာတွင် တည်ရှိသည်။
လေဆိပ်ကို ALAF ဗဗုနိယ ဟု ခေါ်သည်။
ဤလေဆိပ်ကို ဒုတိယကမ္ဘာစစ်အတွင်း တော်ဝင်လေတပ်က တည်ဆောက်ခဲ့သည်။
၁၉၇၈ ခုနှစ်တွင် သီရိလင်္ကာလေတပ်က လွှဲပြောင်းရယူခဲ့သည်။
သမိုင်း ဒုတိယကမ္ဘာစစ်အတွင်း ဗြိတိသျှတော်ဝင်လေတပ်သည် သီရိလင်္ကာနိုင်ငံမြောက်ပိုင်း ဗဗုနိယမြို့တွင် လေယာဉ်ကွင်းတစ်ခုကို တည်ဆောက်ခဲ့သည်။
RAF လေယာဉ်များဖြစ်ကြသည့် (17, 22, 47, 60, 89, 132, 176, 217) စသည်တို့နှင့် အခြားသော လေယာဉ်များကို စစ်ဖြစ်နေစဉ်နှင့် ဖြစ်ပြီးနောက်တွင် လေယာဉ်ကွင်းတွင် တပ်စွဲထားသည်။
ဤလေယာဉ်ကွင်းကို Fleet Air Arm က အသုံးပြုသည်။
သီရိလင်္ကာလေတပ်တပ်စုကို ၁၉၇၈ ခုနှစ်၊ ဩဂုတ်လ ၁ ရက်နေ့တွင် ရွှေ့ပြောင်းခဲ့သည်။
ဤလေယာဉ်ကွင်းသည့် လေတပ်၏ လေတပ်အခြေစိုက်နေရာတစ်ခု ဖြစ်လာခဲ့သည်။
ဤလေဆိပ်သည် ဗဗုနိယမြို့ရှိ ကြီးမားသည့် စစ်တပ်၏အဆောက်အဦထဲမှ တစ်ခုဖြစ်သည်။
၎င်းအဆောက်အဦထဲတွင် လုံခြုံရေးတပ်ရုံးချုပ် - ဝမ်နိ တို့ပါဝင်သည်။
လေကြောင်းလိုင်းနှင့် ဆိုက်ရောက်ရာ လေယာဉ်စုများ No. 111 Air Surveillance Squadron No. 02 Air Defence Radar Squadron ပြင်ပလင့်များ ကိုးကား ကဏ္ဍ:သီရိလင်္ကာနိုင်ငံရှိ လေဆိပ်များ။
ဥဿရရာမပုရာနဝိဟာရ သည် သီရိလင်္ကာနိုင်ငံ၊ အနောက်ပိုင်းစီရင်စု၊ အုဒုဂမ်ပိုလမြို့တွင် တည်ရှိသည့် သမိုင်းဝင်ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်သည် အုဒုဂမ်ပိုလ - ဝီးဒိယဝက်တလမ်းဆုံတွင် တည်ရှိပြီး အုဒုဂမ်ပိုလအဝိုင်းမှ ခန့်မှန်းခြေ ၀.၅ ကီလိုမီတာ (၀.၃၁ မိုင်) အကွာတွင် တည်ရှိသည်။
ဤကျောင်းတော်ကို သီရိလင်္ကာအစိုးရက ရှေးဟောင်းသုတေသနနယ်မြေအဖြစ် သတ်မှတ်ပေးခဲ့သည်။
၎င်းကို ၂၀၀၅ ခုနှစ်၊ ဇူလိုင်လ ၇ ရက်နေ့တွင် အစိုးရဂေဇက်အမှတ် ၁၄၀၁ တွင်း ကြေညာခဲ့သည်။
သမိုင်း အုဒုဂမ်ပိုလမြို့အကြောင်းကို ဖော်ပြထားသည့် သမိုင်းမှတ်တမ်းများဖြစ်ကြသည့် Rajaveliya နှင့် Alakeshwara Yuddhaya တို့တွင် ပတ်ဝန်းကျင်ဒေသသည် ကော့တီခေတ်ကာလ၌ စီရင်စုဒေသတစ်ခု ဖြစ်သည်။
ရင်းမြစ်များအရ ဘုရင် Parakramabahu VIII (1484–1505) ၏ သားသုံးယောက်မှ အကြီးဆုံးသည် ကော့တီဘုရင့်နယ်မြေ၏ မင်းဖြစ်လာခဲ့သည်။
၎င်း၏ အမည်မှာ Dharma Parakramabahu ဖြစ်သည်။
ထိုအချိန်တွင် ဒုတိယမြောက်သားဖြစ်သည့်haniya Wallabha သည် မဒမ်ပီ (Madampe) ပဒေသရာဇ်နိုင်ငံတွင် နေထိုင်ခဲ့သည်။
တတိယမြောက်မင်းသား Sakalakala Wallabha သည် ဘုရင့်ကိုယ်စားအဖြစ် အုဒုဂမ်ပိုလတွင် နေထိုင်ခဲ့သည်။
ထိုကဲ့သည့်နေထိုင်ခဲ့သည်ကို ကြေးနီပြားတွင် ရေးသားသည့် အထောက်အထားအရ သိရသည်။
Kadirana Sannasa သည် နီဂွန်ဘိုမြို့အနီး၊ Kadirana သစ်ကြံပိုးဥယျာဉ်ခြံအနီးတွင် တွေ့ခဲ့ရသည်။
Sannasa သည် ဘုရင်က တော်ဝင်အစည်းအဝေးတစ်ခု၌ ပုဏ္ဏားများကို နန်းတော်အသစ်ဖြစ်သည့် အုဒုဂမ်ပိုလ၌ လပြည့်ရက် (၁၅၁၇ ဇွန်လ ၁၈ ရက်) တွင် လှူဒါန်းမှုလုပ်ခဲ့သည့်အကြောင်းကို မှတ်တမ်းတင်ခဲ့သည်။
ရှေးဟောင်းသုတေသနတို့၏ တွေ့ရှိချက်များအရ ထိုဒေသပတ်လည်တွင် Maligagodella (နန်းတော်မြေကုန်း)ရှိမည်ဟု ယုံကြည်ကြသည်။
ထိုကုန်းတွင်သည်လည်း ဥဿရရာမကျောင်းတော် ယခုလက်ရှိတည်ရှိနေသည့် နေရာဖြစ်သည်။
ထိုနေရာသည်ပင် Sakalakala Wallabha ဘုရင်၏ နန်းတော်ဖြစ်ခဲ့သည်။
အချို့ကျောက်တုံးလက်ရာများ၊ အင်္ဂတေလနံရံများကျန်ရှိနေသည့် ရှေးဟောင်းရေကန်များနှင့် အပျက်အစီးများကို ယခုထက်တိုင် မြင်တွေ့နိုင်သေးသည်။
ရှေးဟောင်း Pathaha Pokuna ရေကန်သည် ဥဿရရာမကျောင်းတော်နှင့် စပ်ဆက်နေသည်။
၎င်းရေကန်သည် ဘုရင်၏ ရေချိုးကန်ဟု သတ်မှတ်ကြသည်။
မယ်လဝီဆေးရုံ သည် သီရိလင်္ကာနိုင်ငံ၊ မယ်လဝီမြို့တွင် တည်ရှိသည့် အစိုးရဆေးရုံတစ်ခု ဖြစ်သည်။
ဂျက်ဖနာမြို့ စီရင်စုအစိုးရက ထိန်းချုပ်ထားသည်။
၂၀၁၀ ခုနှစ်တွင် ဆေးရုံ၌ ခုတင် ၁၄၄ လုံးရှိသည်။
ဤဆေးရုံကို မယ်လဝီခရိုင်ဆေးရုံ သို့မဟုတ် မယ်လဝီ မယ်လဝီအရံဆေးရုံဟုလည်း ခေါ်ကြသည်။
မန်နာဆေးရုံ သည် သီရိလင်္ကာနိုင်ငံ၊ မန်နာမြို့တွင် တည်ရှိသည့် အစိုးရဆေးရုံတစ်ခု ဖြစ်သည်။
၎င်းဆေးရုံကို ဂျက်ဖနာမြို့ စီရင်စုအစိုးရက ထိန်းချုပ်ထားသည်။
၂၀၁၀ ခုနှစ်တွင် ဆေးရုံ၌ ခုတင် ၃၅၀ ရှိသည်။
ဤဆေးရုံကို တစ်ခါတရံ မန်နာခရိုင်ဆေးရုံ သို့မဟုတ် မန်နာအခြေစိုက်ဆေးရုံ စသဖြင့်လည်း ခေါ်ကြသည်။
တရုတ်တစ်ပြည်ပေါ်လစီ () ဆိုသည်မှာ နိုင်ငံတစ်နိုင်ငံအနေဖြင့် တရုတ်ပြည်သူ့သမ္မတနိုင်ငံ (ပီအာစီ) နှင့် တရုတ်သမ္မတနိုင်ငံ (အာအိုစီ) ဟူသောနှစ်နိုင်ငံအနက် တရုတ်တစ်နိုင်ငံကိုသာ အသိအမှတ်ပြုရန်ချမှတ်ထားသော ပေါ်လစီတစ်ခုဖြစ်သည်။
နိုင်ငံအများစုသည် ထိုပေါ်လစီကို ကျင့်သုံးကြသော်လည်း သဘောထားများ ကွဲလွဲကြသည်။
ပီအာစီသည် ပြောဆိုဆက်ဆံရာ၌ "တရုတ်တစ်ပြည်ထောင်စည်းမျဉ်း" (One China principle) ဟူ၍ခေါ်ဆိုသည်။
ထိုပေါ်လစီသည် "၁၉၉၂ နားလည်မှု" (1992 consensus) မှ တရုတ်ပြည်မနှင့် ထိုင်ဝမ်ကျွန်းတို့ကိုအုပ်ချုပ်သော တရုတ်နိုင်ငံသည် တစ်နိုင်ငံတည်းသာရှိသည် ဟူသောအချက်ကို အခြေခံသည်။
သို့သော် ထိုသို့အုပ်ချုပ်သော တရားဝင်အစိုးရမှာမူ မည်သည့်အစိုးရဖြစ်သည်ကို နှစ်ဖက်လုံးမှ အငြင်ပွားလျက်ရှိကြသည်။
ထိုင်ဝမ်ပြည်တွင်းမှအမြင်များ ထိုင်ဝမ်၏နိုင်ငံရေးပါတီများဖြစ်ကြသော ကူမင်တန်ပါတီနှင့် ဒီမိုကရက်တစ်တိုးတက်ရေးပါတီတို့၏ အမြင်များသည် အလွန်ကွဲပြားကြသည်။
ကူမင်တန်တို့သည် တရုတ်တစ်ပြည်ပေါ်လစီကို လက်ခံသဘောတူလျက် ရှိသည်။
၁၉၄၇ ဖွဲ့စည်းပုံအခြေခံဥပဒေအရ တရုတ်ပြည်မနှင့်ထိုင်ဝမ်ကို အာအိုစီကသာအုပ်ချုပ်ခဲ့သည်။
ပြည်တွင်းစစ်၌ ကွန်မြူနစ်တို့ကို စစ်ရှုံးခဲ့၍ ထိုင်ဝမ်သို့တိမ်းရှောင်ခဲ့ရသော်လည်း နှစ်နေရာလုံးကို ဆက်လက်အုပ်ချုပ်လျက် ရှိကြောင်း ခံယူသည်။
ဒီမိုကရက်တစ်တိုးတက်ရေးပါတီကမူ ထိုပေါ်လစီကို လက်မခံရုံသာမက တရုတ်နှစ်ပြည်ရှိခြင်းကိုလည်း ငြင်းပယ်သည်။
ထိုပါတီ၏အဓိကသဘောထားမှာ "တရုတ်" ဟူဆိုလျှင် တရုတ်ပြည်သူ့သမ္မတနိုင်ငံကိုသာ ရည်ညွှန်းစေလို၍ ထိုင်ဝမ်ကို "ထိုင်ဝမ်သမ္မတနိုင်ငံ" ဟူ၍သီးခြားနိုင်ငံအနေဖြင့် ရပ်တည်လိုကြသည်။
သမ္မတဆိုင်အင်းဝမ်သည်ပင် "၁၉၉၂ နားလည်မှု" မှ အချက်အလက်များကို ငြင်းပယ်ခဲ့သည်။
တရုတ်တစ်ပြည်ပေါ်လစီ၏ဖိအားကြောင့် ထိုင်ဝမ်လွတ်လပ်ရေးလှုပ်ရှားမှု၏ အရှိန်အဟုန်မှာ ပိုမိုကြီးမားလာရာ "ထိုင်ဝမ်သမ္မတနိုင်ငံ" အဖြစ်ပြန်လည်တည်ထောင်လိုကြသည်။
ဥပဒေအရသုံးသပ်မှု thumb|ထိုင်ဝမ်သို့တိမ်းရှောင်ပြီးနောက် ကူမင်တန်အစိုးရမှ ခံယူထားသောနယ်နမိတ် ပီအာစီအစိုးရနှင့် အာအိုစီအစိုးရတို့သည် တစ်ဦးခြင်းစီ၏ တရားဝင်အုပ်ချုပ်မှုကို အသိအမှတ်ပြုခြင်း မရှိကြပေ။
တရုတ်ပြည်သူ့သမ္မတနိုင်ငံ (ပီအာစီ) တရုတ်သမ္မတနိုင်ငံ (အာအိုစီ) အမေရိကန်ပြည်၏သဘောထား thumb|တရုတ်ခေါင်းဆောင် မော်စီတုန်းနှင့် အမေရိကန်သမ္မတ ရစ်ချတ်နစ်ဆင်တို့တွေ့ဆုံကြစဉ် (၁၉၇၂) အမေရိကန်နိုင်ငံသည် ၁၉၇၂ မှစ၍ တရုတ်တစ်ပြည်ပေါ်လစီကို လက်ခံခဲ့သည်။
၁၉၇၂ အမေရိကန် မှတ်တမ်းအရ ဝါရှင်တန်အစိုးရအနေဖြင့် တရုတ်ပြည်မနှင့်ထိုင်ဝမ်တို့သည် တရုတ်တစ်ပြည်တည်းသာဖြစ်သည် ဟူသောအဆိုကိုလက်ခံထားသည်ဟု ဖော်ပြထားသည်။
ထိုပေါ်လစီကိုလက်ခံထားသည်နှင့်တစ်ပြိုင်နက် "တရုတ်နိုင်ငံ"ကို ပေကျင်းနှင့်ထိုင်‌ပေအစိုးရ အနက်မည်သည့်အစိုးရက ကိုယ်စားပြုသည်ကို ရွေးချယ်ခဲ့ခြင်းမရှိခဲ့ပေ။
၁၉၇၉ တွင် သမ္မတဂျင်မီ ကာတာသည် အာအိုစီနှင့်အဆက်အသွယ် ဖြတ်တောက်တော့မည်အခါတွင် ကွန်ဂရတ်လွှတ်တော်သည် ထိုင်ဝမ်ပြည်ဆက်ဆံရေးအက်ဥပဒေ (Taiwan relations act) ကို ပြဋ္ဌာန်းစေခဲ့ရာ ထိုင်ဝမ်နှင့်ဆက်ဆံရေးကို ဆက်လက်ထားရှိစေခဲ့သည်။
သို့သော်ထိုင်ဝမ်ပြည်ကို "တရုတ်နိုင်ငံ"အဖြစ် အသိအမှတ်ပြုခြင်းမရှိတော့ပေ။
၁၉၈၂ တွင် သမ္မတရော်နယ် ရေဂင်သည် ထိုင်ဝမ်ကိုပီအာစီက အုပ်ချုပ်ခြင်းမရှိကြောင်း ပြောဆိုခဲ့သည်။
thumb|သမ္မတဘားရတ် အိုဘာမားသည်လည်း "တရုတ်တစ်ပြည်ပေါ်လစီကို" ထောက်ခံခဲ့သည်။
"White House: no change to 'one China' policy after Trump call with Taiwan ". Reuters. 2 December 2016. ကွန်ဂရတ်သုသေတနအဖွဲ့ (Congress Research Service) ၏ သုသေတနအရ အမေရိကန်ပြည်၏သဘောထားမှာ အောက်ပါအတိုင်းဖြစ်သည်။
အမေရိကန်သည် ၁၉၇၂၊ ၁၉၇၉၊ ၁၉၈၂ ခုနှစ်တို့မှ မှတ်တမ်းများတွင် ထိုင်ဝမ်၏ကိုယ်ပိုင်အုပ်ချုပ်ရေးကို အသိမှတ်ပြုထားခြင်းမရှိခဲ့ပေ။
အမေရိကန်သည် တရုတ်ပြည်မနှင့်ထိုင်ဝမ် နှစ်ဖက်လုံး၏ "တရုတ်တစ်ပြည်ပေါ်လစီ" သဘောထားကို လက်ခံသည်။
အမေရိကန်ပေါ်လစီအရ ထိုင်ဝမ်ကို ပီအာစီမှ အုပ်ချုပ်မှုမရှိကြောင်း မှတ်ယူထားသည် အမေရိကန်သည် ထိုင်ဝမ်ကို လွတ်လပ်သည့်နိုင်ငံအဖြစ် အသိအမှတ်မပြုရသေးပေ။
အမေရိကန်သည် ထိုင်ဝမ်အခြေအနေကို မဖြေရှင်းရသေး ဟူ၍သာ မှတ်ယူထားသည်။
၂၀၁၆ ဒီဇင်ဘာ ၂ ရက်နေ့တွင် သမ္မတဒေါ်နယ် ထရန့်သည် ထိုင်ဝမ်သမ္မတဆိုင်အင်းဝမ်နှင့် ဖုန်းပြောဆိုခဲ့ကြပြီး ဆက်ဆံရေးကောင်းမွန်ရန်အတွက် ဆွေးနွှေးခဲ့ကြသည်။
ဒီဇင်ဘာလ ၆ ရက်နေ့တွင် ထရန့်သည် အမေရိကန်နိုင်ငံအနေဖြင့် "တရုတ်တစ်ပြည်ပေါ်လစီ" ကို လိုက်နာရန်မလိုကြောင်း ပြောဆိုခဲ့သည်။
၂၀၁၇ ဖေဖော်ဝါရီလ ၉ ရက်နေ့တွင် တရုတ်ခေါင်းဆောင် ရှီကျင့်ဖျင်သည် ဒေါ်နယ်ထရမ့်နှင့် ဖုန်းပြောဆိုခဲ့ပြီး "တရုတ်တစ်ပြည်ပေါ်လစီ" ကို လိုက်နာရန်ပြောဆိုခဲ့သည်။
ကိုးကားချက်များ ပြင်ပလင့်ခ်များ US-PRC Joint Communique, August 17, 1982 ကဏ္ဍ: ရေလက်ကြားဆက်ဆံရေး။
ZAIN Javadd Malik ( ; 12 ဇန်နဝါရီ 1993 ဖွား), mononymously/ Zayn အဖြစ်လူသိများပြီး, အင်္ဂလိပ်အဆိုတော်နှင့်တေးရေးဆရာဖြစ်ပါတယ်။
Malikသည်ဘရက်ဖို့ဒ် တွင်မွေးဖွားကြီးပြင်းခဲ့ပြီး ၂၀၁၀ ခုနှစ် ဗြိတိသျှဂီတပြိုင်ပွဲ The X Factor အတွက်Solo ပြိုင်ပွဲဝင်အဖြစ်ယှဉ်ပြိုင်ခဲ့သည်။
တစ်ကိုယ်တော်ဖျော်ဖြေသူအဖြစ်ဖယ်ရှားခံရပြီးနောက် Malik သည်အခြားသောပြိုင်ပွဲဝင်လေး ဦး နှင့်အတူပြိုင်ပွဲသို့ပြန်လှည်ယှဉ်ပြိုင်ခဲ့သည်။
၎င်းတို့သည် One Direction အဖွဲ့ကိုဖွဲ့စည်းခဲ့သည်။
One Direction သည် ​ရောင်းအားကောင်းသော Boy Bandများထဲမှတစ်ခုဖြစ်သည်။
Malik သည် ၂၀၁၅ ခုနှစ်မတ်လတွင်အဖွဲ့မှထွက်ခွာခဲ့ပြီးနောက်ပိုင်းတွင် RCA Records နှင့်Solo Recordစာချုပ်ကိုချုပ်ဆိုခဲ့သည်။
သူ၏ပထမဆုံးပွဲထုတ်စတူဒီယိုအယ်လ်ဘမ်ဖြစ်သော Mind of Mine (2016) နှင့်၎င်း၏အဓိက single single " Pillowtalk " နှင့်အတူအခြားရွေးချယ်စရာ R&B တို့ ဖြင့် Malik သည်ဗြိတိန်နှင့်အမေရိကန်တို့တွင် နံပါတ်တစ်နေရာတွင်ပထမ ဦး ဆုံးအကြိမ်ရောက်ရှိ ခဲ့သောပထမဆုံးဗြိတိန်အမျိုးသားအနုပညာရှင်ဖြစ်လာခဲ့သည်။
တေလာဆွစ်ဖ် နှင့် Sia ပါဝင်သည့် "Dusk Till Dawn " နှင့် "I Don't Wanna Live Forever " ပါဝင်သော single Album များသည် နိုင်ငံတကာအထိအောင်မြင်မှုရရှိခဲ့သည်။
Malik သည် သူ၏ဒုတိယမြောက်စတူဒီယိုအယ်လ်ဘမ်ဖြစ်သော Icarus Falls ကို ၂၀၁၈ တွင်ဖြန့်ချိခဲ့သည်။
သူ၏တတိယအယ်လ်ဘမ်ဖြစ်သော Nobody Is Listening ကို ၂၀၂၁ ခုနှစ်ဇန်နဝါရီလတွင်ဖြန့်ချိခဲ့သည်။
Malik သည် American Music Award နှင့် MTV Video Music Award တို့အပါအဝင် ဆုများကိုရခဲ့သော အနုပညာရှင်တစ်ယောက်ဖြစ်သည်။
သူသည် Billboard Awardsကို၂၀၁၃ ခုနှစ်တွင် One Direction အဖွဲ့ ၀ င်အဖြစ်လည်းကောင်း၊ တစ်ကိုယ်တော်အနုပညာရှင်အဖြစ် ၂၀၁၇ ခုနှစ်တွင်လည်းကောင်းရရှိခဲ့သည်။
Zayn ကို Zain Javadd Malik ကို ၁၉၉၃၊ ဇန်နဝါရီလ ၁၂ ရက်နေ့တွင်အင်္ဂလန်နိုင်ငံ၊ အနောက် Yorkshire ရှိ Bradford တွင်နေထိုင်သော မိသားစုမှမွေးဖွားခဲ့သည်။
သူ၏ဖခင် Yaser Malik သည် ဗြိတိသျှပါကစ္စတန်ဖြစ်သည်။
သူ၏မိခင် Trisha Malik (née Brannan) သည် အင်္ဂလိပ် နှင့် အိုင်ယာလန် နွယ်ဖွားဖြစ်ပြီး Zayn ၏ဖခင်နှင့်လက်ထပ်ပြီးနောက် အစ္စလာမ်သို့ကူးပြောင်းခဲ့သည်။
Malik တွင်အစ်မတစ်ယောက်ဖြစ်သော Doniya နှင့်ညီမနှစ်ယောက်ဖြစ်သော Waliyha နှင့် Safaa ရှိသည်။
Malikသည် အရှေ့ဘိုးလင်း , ဘရက်ဖို့ဒ် တွင်ရှိသော အလယ်လတ်တန်းစား မိသားစု များနေထိုင်သော ရပ်ကွက်တွင် ကြီးပြင်းခဲ့သူဖြစ်သည်။
သူသည်ဘရက်ဖို့ဒ်ရှိ မူလတန်းကျောင်းနှင့် Tong အထက်တန်းကျောင်း (ယခု Tong Leadership Academy) တွင်တက်ရောက်ခဲ့သည်။
သူသည်ဆယ်ကျော်သက်အရွယ်တွင်အနုပညာသင်တန်းများတက်ခဲ့ပြီးကျောင်းတွင်ဖျော်ဖြေမှုများပြုလုပ်ခဲ့သည်။
သူသည်ဖခင်၏မြို့ပြဂီတ မှတ်တမ်းများဖြစ်သော R&B ၊ hip hop နှင့် reggae များကိုသူနားထောင်ခဲ့သည်။
သူကရေးသားခဲ့သည် raps သူကျောင်းမှာစဉ်အခါ, အဆိုတော်တဲ့အခါမှာပထမဦးဆုံးအကြိမ်အဘို့စင်မြင့်ပေါ်မှာသီဆိုခဲ့ ဂျေး Sean ကသူ့ကျောင်းကသွားရောက်ခဲ့သည်။
Malik လည်း ဘောငျ အသက် 15 နှစ်အရွယ်ကနေ 17 ရန်, နှစ်နှစ် သူသည်ဂီတလုပ်ငန်းကိုမစတင်ခင်အင်္ဂလိပ်ဆရာဖြစ်ရန် မျှော်လင့်ချက်ဖြင့်အင်္ဂလိပ်စာအရည်အချင်းကိုလေ့လာရန်ကြိုးပမ်းခဲ့သည်။
ကိုးကား ကဏ္ဍ:အင်္ဂလိပ် အဆိုတော်များ။
Girl2K () သည် Aom Sushar၊ Toy Pathompong နှင့် Off Jumpol တို့ ပါဝင်သရုပ်ဆောင်ထားသည့် ၂၀၂၁ ထိုင်းဇာတ်လမ်းတွဲတစ်ပုဒ် ဖြစ်သည်။
GMMTV က ၂၀၁၉ အောက်တိုဘာ ၁၅တွင် ပြုလုပ်သည့် "New & Next" အစီအစဉ်တွင် ပထမဆုံး ကြော်ငြာခဲ့သည်။
၂၀၂၁ ဖေဖော်ဝါရီ ၁၇ မှစ၍ အပတ်စဉ် ဗုဒ္ဓဟူးနှင့် ကြာသပတေး ည ၈:၃၀ နာရီတွင် GMM 25 က ထုတ်လွှင့်ခဲ့သည်။
အဓိက မိုမေ အဖြစ် Sushar Manaying (Aom) မူးထော့ အဖြစ် Pathompong Reonchaidee (Toy) ထာဝင် အဖြစ် Jumpol Adulkittiporn (Off) Supporting ကမ်ပန် အဖြစ် Pattadon Janngeon (Fiat) Mr. Prom အဖြစ် Utt Panichkul ကန်ယောင် အဖြစ် Rudklao Amratisha အော့ပ် အဖြစ် Chaleumpol Tikumpornteerawong (Jack) ယယ်လီ အဖြစ် Passakorn Ponlaboon (Fern) ကရာထင် အဖြစ် Kornrawich Sungkibool (Junior) ဧည့်သည်သရုပ်ဆောင်များ Phatchara Thabthong (Kapook) as Punpun Tawan Vihokratana (Tay ) as Matt Sutthipha Kongnawdee (Noon) as Mr. Prom's fling Suttatip Wutchaipradit (Ampere) as Insurance saleswoman Jirawat Wachirasarunpat (Wo) as Hotel's Manager Suporn Sangkaphibal as Mrs. Chailai / "Jisoo" Chayanit Boonsopit (Eve) as June June ကိုးကား ပြင်ပလင့်ခ်များ GMMTV ကဏ္ဍ:GMMTV ရုပ်သံဇာတ်လမ်းတွဲများ ကဏ္ဍ:ထိုင်းနိုင်ငံရှိ ဖျော်ဖြေရေး ကဏ္ဍ:ထိုင်း ရုပ်ရှင်ဇာတ်ကားများ။
Jahseh Dwayne Ricardo Onfroy (ဇန်နဝါရီလ 23, 1998 - ဇွန်လ 18, 2018) XXXTentacion, အဖြစ်သိကျပြီး, အမေရိကန်ရက်ပ်အဆိုတော်နှင့်တေးရေးဆရာဖြစ်သည်။
XXXTentacion သည် မိမိ၏တိုတောင်းလှသော အနုပညာသက်တမ်းအတွင်း Teenager ပရိသတ်များကြားတွင် သူ၏သီချင်းများသည် အောင်မြင်မှုများရှိခဲ့သည်။
ဝေဖန်သူများနှင့် ပရိသတ်များက ဂီတဘက်တွင်ထူးချွန်မှုအတွက်သူ့ကိုမကြာခဏချီးကျူးလေ့ရှိသည်။
Xသည် emo, trap, lo-fi, indie rock, nu metal, hip hop, R&B နှင့် punk rock စသည့်ဂီတအမျိုးစားများကို သီဆိုခဲ့သည်။
သူသည် emo-rap နှင့် SoundCloud Rapper များတွင် ဦး ဆောင်သူတစ် ဦး အဖြစ်သတ်မှတ်ခံရပြီး ၂၀၁၀ နှစ်လယ်ပိုင်းတွင် လူများရဲ့အာရုံစိုက်မှုကိုရရှိခဲ့သည်။
ဖလော်ရီဒါ Plantation တွင်မွေးဖွားခဲ့ပြီး XXXTentacion သည်သူ၏ငယ်အချိန်အများစုကို Lauderhill တွင်နေထိုင်ခဲ့သည်။
သူသည်လူငယ်ထိန်းသိမ်းရေးစခန်းမှ လွတ်လာပြီးနောက်သီချင်းများကို စတင်ရေးသားခဲ့ပြီးမကြာမီသူ၏ဂီတလုပ်ငန်းကို SoundCloud တွင် ၂၀၁၃ ခုနှစ်မှစတင်ခဲ့သည်။
တေးဂီတတွင်အခြားသော အနုပညာရှင်နဲ့ရက်ပ်ဂီတ တွင်ပုံမှန်မဟုတ်သောပုံစံများနှင့်နည်းစနစ်များကို အသုံးပြု၍ တေးဂီတကိုစတင်ရေးသားခဲ့သည်။
၂၀၁၄ ခုနှစ်တွင်သူသည် underground collective Members Onlyတည်ထောင်ခဲ့သည်။
အခြားအဖွဲ့ ၀ င်များနှင့်အတူမကြာမီတွင် SoundCloud rap တွင်လူကြိုက်များလာသည်။
XXXTentacion သည် "Look at Me " တစ်ခုတည်းနှင့်ရရှိခဲ့သည်။
သူ၏ပွဲ ဦး ထွက်အယ်လ်ဘမ် 17 (၂၀၁၇) ကို အမေရိကန်၌နှစ်ဆပလက်တီနမ် အဖြစ်သတ်မှတ်သည်။
သူ၏ Sad Album (2018) သည် Billboard Hot 200 တွင်Topဝင်ခဲ့သည် Xရဲ့ သီချင်းဖြစ်တဲ့ "Sad", သည် Billboard Hot 100 တွင် နံပါတ် တစ်ချိတ်ခဲ့ပြီး ဇန်နဝါရီလ 2021 ၌YouTubeတွင် ဘီလီယျံနဲ့ချီသော viewများရရှိခဲ့သည်။
၂၀၁၈၊ ဇွန် ၁၈ ရက်တွင် XXXTentacion သည် Florida ၏ Deerfield Beach ရှိဆိုင်ကယ်အရောင်းဆိုင်မှ အထွက် မီးပွိုင့်တွင် သေနတ်ဖြင့် အပစ်ခံရ၍ ၂၀ အရွယ်တွင် သေဆုံးခဲ့သည်။
Louis Vuitton အိတ်မှဒေါ်လာ ၅၀,၀၀၀ နဲ့ခိုးပြီးနောက် တိုက်ခိုက်သူတွေဟာ SUV ကားတစ်စီး ကိုမောင်း၍ ထွက်ပြေးခဲ့တယ်။
သံသယရှိသူလေး ဦး ကိုဖမ်းဆီးခဲ့သည်။
စွပ်စွဲခံရသူများအတွက်ရုံးတင်စစ်ဆေးမည့်ရက်ကိုသတ်မှတ်ထားခြင်းမရှိပါ။
XXXTentacion သည် RIAA အမေရိကန်၌ 61 သန်းယူနစ်များ၏ရောင်းအားရှိပြီး -certified BPI နှစ်နိုင်ငံရောင်းချ 68 သန်းရှိကြောင်းမှတ်တမ်းများအားရှိခဲ့ပြီး UK၌ ၇သန်းကျော်ရောင်းချခဲ့ရသည်ဟု မှတ်တမ်များရှိခဲ့သည်။